EKONOMSKI INSTITUT, ZAGREB

RKP: 02918

15. srpnja 2024.

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01.-30.06.2024. GODINE**

Obrazloženje općeg dijela polugodišnjeg izvještaja o izvršenju financijskog plana za razdoblje 01.01.-30.06.2024. godine temelji se na čl. 17. i 42. Pravilnika o polugodišnjem izvještaju o izvršenju financijskog plana. Izvještaj o izvršenju financijskog plana za razdoblje 01.01.-30.06.2024. obuhvaća niz prikaza izvršenja kroz zadane tabele i sukladno uputama nadležnog ministarstva i sastoji se od:

* Sažetka Računa prihoda i rashoda i Računa financiranja (A)
* Izvještaja o prihodima i rashodima prema ekonomskoj klasifikaciji (A1 Prihodi i A1 Rashodi)
* Izvještaja o prihodima i rashodima prema izvorima financiranja (A2)
* Izvještaja o rashodima prema funkcijskoj klasifikaciji (A3)
* Izvještaja računa financiranja prema ekonomskoj klasifikaciji (B1)
* Izvještaj računa financiranja prema izvorima financiranja (B2)
* Izvještaj o rashodima i izdacima prema programskoj klasifikaciji (II Posebni dio)

**A. SAŽETAK RAČUNA PRIHODA I RASHODA I RAČUNA FINANCIRANJA**

U sažetku Računa prihoda i rashoda i računa financiranja prikazani su ukupni prihodi i rashodi, primici i izdaci s donosom i odnosom sredstava: ostvarenje navedenih kategorija u razdoblju siječanj – lipanj 2023. godine, izvorni plan (Financijski plan za 2024. godinu usvojen u prosincu 2023. godine), tekući plan (neiskazano jer u jer u prvom polugodištu nije bilo rebalansa plana) te ostvarenje Financijskog plana za polugodišnje razdoblje 2024. godine.

A screenshot of a computer

Description automatically generated

**Planirani i ostvareni prijenos sredstava iz prethodne godine**

Iznosi prijenosa sredstava su se procjenjivali u prosincu 2023. godine u skladu s informacijama dostupnim u vrijeme usvajanja Financijskog plana za 2024. godinu u prosincu 2023. godine. Na dan 31.12.2023. godine ostvareni odnosi sredstava u 2024. godinu su različiti od planiranih.

Ostvareni prijenos sredstava iz prethodne godine znatno je veći od planiranog. Na povećanje odnosa sredstava iz 2023. u 2024. godinu utjecao je manji utrošak sredstava iz vlastitih i namjenskih sredstava, te uplata prve rate financiranja Programskog ugovora za 2024.-2027. godinu u prosincu 2023. godine koja se u iznosu od 149.304,45 EUR zabilježila kao prihod 2023. godine i u cijelosti prenijela u 2024. godinu (namjenska sredstva na izvoru financiranja 581 Mehanizam za oporavak i otpornost). Tijekom 2024. godine bi se prvim sljedećim rebalansom Financijskog plana za 2024. godinu donosi trebali svesti na ostvarene u iznosu prikazanom u koloni 5 tabele *Sažetka računa financiranja*.

**Ukupni prihodi i rashodi, primici i izdaci**

U Financijskom planu za 2024. godinu planirani su ukupni prihodi u iznosu od 2.441.430 EUR, a ostvareni prihodi iznose 1.312.644,49 EUR. Ostvareni su u postotku od 53,77%, a u odnosu na prvo polugodište prošle godine veći su za 28,71%. U planirane prihode su uvršteni prihodi prve rate financiranja Programskog ugovora za razdoblje 2024.-2027. godine u procijenjenom iznosu od 109.559,00 EUR (aktivnost A622152, izvor financiranja 581), ostali planirani iznosi vezani uz Programski ugovor koji se odnose na plaće i materijalna prava zaposlenika te materijalne troškove (aktivnost A622150, izvor 11), a određeni su limitima zadanim od nadležnog ministarstva. Proces planiranja za period 2024. - 2026. godine i proces ugovaranja Programskog ugovora za razdoblje 2024. - 2027. godine tekao je u prosincu 2023. godine paralelno. Zbog toga je došlo do razlika u planiranju/zadanih limita nadležnog ministarstva. Kako smo prihod prve rate financiranja ostvarili u prethodnoj godini, ostvarenje rasta prihoda u najvećoj mjeri je posljedica rasta prihoda namijenjenih pokrivanju rashoda za plaće i materijalna prava zaposlenika, te rasta vlastitih prihoda.

Ukupni rashodi su ostvareni u iznosu od 1.202.087,55 EUR i u odnosu na planirane ostvareni su u postotku od 45,07%. U odnosu na isto razdoblje prošle godine veći su za 18,71%. Ostvarivani su sukladno planiranim aktivnostima.

Primici u 2024. godini se nisu planirali, a izdaci su ostvareni u planiranim vrijednostima.

**Odnos sredstava u sljedeće polugodište 2024. godine**

Odnos sredstava u sljedeće polugodište je logična posljedica ostvarenog donosa sredstava te kretanja ostvarenih prihoda i rashoda tijekom prvog polugodišta 2024. godine. Iznosi 747.651,72 EUR. U najvećoj mjeri odnosi se na prijenos vlastitih sredstava i namjenskih sredstava iz programa Mehanizma za oporavak i otpornost.

**A1 PRIHODI I A1 RASHODI: IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI**

**A1 PRIHODI**

**63 Pomoći iz inozemstva (darovnice) i od subjekata unutar općeg proračuna**

Na razini skupine konta 63, planirali u 2024. godini planirani su prihodi u iznosu od 128.305,00 EUR u 2024. godini i to prihode od EU projekata, prihode od Hrvatske zaklade za znanost (HRZZ-a) temeljem dva četverogodišnja projekta koja završavaju aktivnosti u siječnju 2024. godine i prihode temeljem Programskog ugovora za razdoblje 2024.-2027. godine sklopljenog početkom prosinca 2023. godine.

U prvom polugodištu 2024. godine ostvarili su se prihodi za projekt *Policy Answers - Stvaranje politike I&R-a, provedba i podrška na zapadnom Balkanu* unutar okvirnog programa Obzor Europa s trajanjem od 1. ožujka 2022. godine do 28. veljače 2026. godine. Primili smo drugu ratu za financiranje projektnih aktivnosti u iznosu od 12.370,53 EUR. Prva rata predfinanciranja je uplaćena u 2022. godini, a druga uplata je dospjela nakon prihvaćenog prvog periodičnog izvještaja navedenog projekta u prvoj polovini 2024. godine.

Prihode od HRZZ projekata nismo ostvarili jer se po završnom izvještaju projekata trebao izvršiti povrat neutrošenog novca u ukupnom iznosu od 5.032,49 EUR. Financijski planovi projekata REPRICON i TOURCRO planirani su 2019. godine. Tijekom provedbe projekta, došlo je do ušteda te je dio dodijeljenih planiranih sredstava ostao neutrošen. Nakon odobravanja finalnog izvještaja projekata, sukladno pravilima Hrvatske zaklade za znanost te ugovoru o financiranju, povrat sredstava je realiziran. Povrat sredstava u 2024. godini ne evidentira se kao rashod, već se korigira rezultat poslovanja (donos/odnos sredstava), što će se učiniti prilikom rebalansa financijskog plana tijekom 2024. godine.

U planirane prihode su uvršteni prihodi prve rate financiranja Programskog ugovora za razdoblje 2024.-2027. godine u procijenjenom iznosu od 109.559,00 EUR koji je zadan limitima nadležnog ministarstva (aktivnost A622152, izvor financiranja 581).

**64 Prihodi od imovine**

Planirani prihodi od nefinancijske imovine odnose se na prihode od iznajmljivanja dijela zgrade Instituta po ugovoru o najmu s Nezavisnim sindikatom zaposlenih u srednjim školama Hrvatske koje smo ostvarivali očekivanom dinamikom.

Prihode od financijske imovine nismo uključili u financijski plan jer u periodu planiranja nismo mogli predvidjeti odluke Skupštine dioničara Zagrebačke banke d.d. čije dionice imamo u vlasništvu. Tijekom prvog polugodišta 2024. godine prihod se ostvario u iznosu od 103.873,00 EUR i to za isti broj dionica u vlasništvu i sukladno Odluci Skupštine dioničara Zagrebačke banke d.d. o isplati dividendi.

**66 Prihodi od prodaje proizvoda, pruženih usluga i prihodi od donacija**

Ukupni Vlastiti prihodi od prodaje proizvoda, pruženih usluga i prihodi od donacija planirani su u iznosu od 331.000,00 EUR, a izvršeni u iznosu 193.411,44 EUR, odnosno u postotku od 58,43%. Ugovoreni projekti se uredno provode s dinamikom pravovremene naplate. S obzirom na trenutno ugovorene projekte, očekujemo ostvarenje daljnjih prihoda do kraja godine u iznosu većem od 200.000 EUR.

**67 Prihodi iz proračuna**

Prihodi iz proračuna planirani su u ukupnom iznosu od 1.971.325,00 EUR sukladno zadanim limitima od nadležnog ministarstva. Direktno su vezani uz osnovnu komponentu Programskog ugovora 2024. – 2027., a odnose se na namjenska sredstva za plaće i materijalna prava zaposlenika te podmirivanje materijalnih troškova Ekonomskog instituta, Zagreb u 2024. godini (aktivnost A622150, izvor 11). U polugodišnjem razdoblju ostvareni su u iznosu od 997.589,36 EUR, odnosno u postotku od 50,61%.

**A1 RASHODI**

Rashodi za zaposlene (31) su ostvarivani sukladno planiranim rashodima. Materijalni rashodi (32) se isto tako ostvaruju unutar planiranih vrijednosti u skladu s dinamikom ostvarivanja projekata i nastalih obveza. Veći su u odnosu na isto razdoblje prošle godine za 19,75%.

Naknade građanima i kućanstvima (37) planirane su zbog osiguranja sredstava za plaćanje školarina za doktorske studije tijekom 2024. godine. U prvom polugodištu 2024. godine nisu se zaposlili novi asistenti, a za već zaposlene asistente nije bilo obveza za školarine.

Rashodi za nabavu nefinancijske imovine (4) planirani su u iznosu od 108.112,00 EUR. Ostvareni su u postotku od samo 3,42%. U prvom polugodištu 2024. godine nabavili smo sitnu računalnu opremu, jedan klima uređaj i dva računalna programa namijenjena znanstvenim istraživanjima. Tijekom ovog polugodišta pokrenuli smo proces nabave veće količine računalne opreme čija će se isporuka i rashodi ostvariti u drugoj polovini 2024. godine.

**A.2 IZVJEŠTAJ O PRIHODIMA I RASHODIMA PREMA IZVORIMA FINANCIRANJA**

Izvještaj o prihodima i rashodima prema izvorima financiranja prikazuje strukturu planiranog i ostvarenog u ukupnim iznosima prema izvorima financiranja. Prihodi iz proračuna čine oko 81% planiranih prihoda, oko 14% čine vlastiti prihodi, a oko 5% EU sredstva. Ostvarenje rashoda sukladno je dinamici ostvarivanja aktivnosti financiranih iz navedenih izvora.

**A.3 IZVJEŠTAJ O RASHODIMA PREMA FUNKCIJSKOJ KLASIFIKACIJI**

Izvještaj o rashodima prema funkcijskoj klasifikaciji (tabela A3) pokazuje ukupan iznos rashoda prema funkcijskoj klasifikaciji (Istraživanje i razvoj: Opće javne usluge).

**B.1** **IZVJEŠTAJ RAČUNA FINANCIRANJA PREMA EKONOMSKOJ KLASIFIKACIJI B.2 IZVJEŠTAJ RAČUNA FINANCIRANJA PREMA IZVORIMA FINANCIRANJA**

Izvještaj računa financiranja prema ekonomskoj klasifikaciji (B1) i Izvještaj računa financiranja prema izvorima financiranja (B2) pokazuju da Ekonomski institut, Zagreb nije imao zaduživanja u 2023. godini, te da je imao izdatke u prvom polugodištu 2024. godine koji predstavljaju dvije plaćene kvartalne rate glavnice kredita. U 2014. godini s Hrvatskom bankom za obnovu i razvoj (HBOR-om) ugovoren je namjenski kredit za podmirivanje troškova poboljšanja energetske učinkovitosti zgrade Ekonomskog instituta s planom otplate do 31.03.2028. godine. Vraća se HBOR-u u kvartalnim ratama, a podmiruje iz vlastitih sredstava Ekonomskog instituta, Zagreb.

**II. POSEBNI DIO – IZVJEŠTAJ O RASHODIMA I IZDACIMA PREMA PROGRAMSKOJ KLASIFIKACIJI**

U tabeli II. Posebni dio – Izvještaj o rashodima i izdacima prema programskoj klasifikaciji pružena je informacija o ostvarenju plana s obzirom na programsku klasifikaciju unutar proračuna. Sastoji se od tri klasifikacijske oznake:

* A622150 Programsko financiranje javnih instituta – predstavlja aktivnost koja se odnosi na namjensko financiranje plaća i materijalnih prava zaposlenika te materijalne troškove Ekonomskog instituta, Zagreb na izvoru financiranja pod oznakom 11,
* A622153 Samostalna djelatnost javnih instituta – iz evidencijskih prihoda – predstavlja vlastita sredstva na izvorima financiranja 31, 51, 52, 61 i 71,
* A622152 Programsko financiranje javnih instituta - iz strukturnih i investicijskih fondova EU – predstavlja EU sredstva iz Mehanizma za oporavak i otpornost na izvoru financiranja 581

**STANJE NOVČANIH SREDSTAVA NA RAČUNU U BANCI I BLAGAJNAMA**

Stanje novčanih sredstava na računu u banci i blagajnama na dan 01.01.2024. godine iznosilo je 622.183,59 EUR, a na dan 30.06.2024. godine iznosilo je 728.418,54 EUR.